12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 94 της 31 Ιαν./3 Φεβρ. 1977 (ΦΕΚ Α 30) Περί θέσεως εν ισχύϊ της Δ. Συμβάσεως περί Διεθνών Κανονισμών προς αποφυγήν συγκρούσεων εν θαλάσση 1972 κυρωθείσης δια του Ν.Δ. 93/4.10.74 και περί καθορισμού κυρώσεων δια παραβάσεις των Κανονισμών αυτής. Έχοντες υπ’ όψει: 1)Τα άρθρ. 1 (παρ. 2), 5(παρ. 1) και του Ν.Δ. υπ’ αριθ. 93/1974 (ΦΕΚ 293 Α΄/1974) «περί κυρώσεως της υπογραφείσης εν Λονδίνω Συμβάσεως περί Διεθνών Κανονισμών προς αποφυγήν συγκρούσεων εν θαλάσση 1972». 2)Την από 16 Ιουλ. 1976 ανακοίνωσιν του Διακυβερνητικού Ναυτιλιακού Συμβουλευτικού Οργανισμού (ΙΜCΟ) περί θέσεως εν ισχύϊ διεθνώς από 15 Ιουλ. 1977 της υπογραφείσης ως άνω Συμβάσεως. 3)Την υπ’ αριθ. 34/2.11.76 γνωμοδότησιν του Συμβουλίου Εμπορικού Ναυτικού. 4)Την υπ’ αριθ. 904/18.11.76 γνωμοδότησιν του Συμβουλίου Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Θέσις εν ισχύϊ Άρθρ.1.-1.Τίθεμεν εν ισχύϊ από 15ης Ιουλ. 1977 την Δ. Σύμβασιν «περί των Διεθνών Κανονισμών προς αποφυγήν συγκρούσεων εν Θαλάσση 1972 «κυρωθείσαν δια του υπ’ αριθ. 93/4.10.1974 Ν.Δ/τος. 2.Από της ως άνω ημερομηνίας παύει ισχύων ο δια του υπ’ αριθ. 750/28.9.62 (ΦΕΚ 197Α΄/1962) Β.Δ/τος κυρωθείς και δια του υπ’ αριθ. 643/21.4.65 (ΦΕΚ 151Α΄/1965) Β.Δ/τος τεθείς εν ισχύει Διεθνής Κανονισμός προς Αποφυγήν Συγκρούσεων εν Θαλάσση 1960 και αι διατάξεις του άρθρ. 3 του Π.Δ. 794/19.1975 (ΦΕΚ 256 Α΄/1975) «περί αποδοχής συστημάτων διαχωρισμού της θαλασσίας κυκλοφορίας». Κυρώσεις Άρθρ.2.-«1.Οι παραβάτες των Κανονισμών της Διεθνούς Συμβάσεως «περί Διεθνών Κανονισμών προς αποφυγήν συγκρούσεων εν θαλάσση 1972» ανεξάρτητα από κάθε άλλη ποινική ή πειθαρχική ευθύνη, που προβλέπεται, τιμωρούνται με πρόστιμο από 20.000 δραχμ. μέχρι. 5.000.000 δραχμ., το οποίο μπορεί να αυξηθεί μέχρι το διπλάσιο σε περίπτωση υποτροπής. Τα ως άνω όρια προσαυξάνονται από την 1ην Ιαν. 1996 κατά 10% ετησίως: Η μέσα σε  « » παρ. 1 αντικαταστάθηκε ως άνω από το άρθρον μόνον του Π.Δ.-22/14.31 Ιαν. 1995 (ΦΕΚ Α΄ 16). 2-4.(Καταργήθηκαν από την παρ. 1 άρθρου μόνου Π.Δ. 208/24 Απρ.-3 Μαΐου 1985 (ΦΕΚ Α΄ 76). «2.Τα πρόστιμα που επιβάλλονται σύμφωνα με τις διατάξεις της πιο πάνω παρ. 1 του άρθρου αυτού και του άρθρ. 5 του Ν.Δ. 93/1974 περιέρχονται στο Δημόσιο, εισάγονται στον Προϋπολογισμό του Κράτους ως έσοδα και εισπράττονται, σύμφωνα με τις διατάξεις περί εισπράξεων δημοσίων εσόδων. 3.Τα εισπραχθέντα, μέχρι την ημερομηνία θέσεως σε ισχύ του Δ/τος αυτού, πρόστιμα από την Εθνική Τράπεζα της Ελλάδος κατατίθενται στο Ταμείο και εισάγονται στον προϋπολογισμό του Κράτους ως έσοδα αυτού. Ισόποσες πιστώσεις με τα εισπραχθέντα πρόστιμα εγγράφονται στον προϋπολογισμό εξόδων του Υπουργείου Εμπορικής Ναυτιλίας για κάλυψη δαπανών για τη βελτίωση του συστήματος θαλάσσιας έρευνας και διάσωσης». Οι παρ. 2 και 3 προστέθηκαν από την παρ. 2 άρθρου μόνου Π.Δ. 208/24 Απρ.-3 Μαΐου 1985 (ΦΕΚ Α΄ 76). 